ໃນວັນທີ 9 ກັນຍາ 2015, ທີ່ ກະຊວງການຕ່າງປະເທດ, ສາມອົງການຈັດຕັ້ງມະຫາຊົນ ຂອງກະຊວງການຕ່າງປະເທດ ໄດ້ບໍລິຈາກເລືອດ ເພຶ່ອສະເລີມສະຫຼອງວັນການທູດລາວ ຄົບຮອບ 70 ປີ ທີ່ຈະມາຮອດມາເຖິງໃນມໍ່ໆນີ້.
ໃນວັນທີ 10 ກັນຍາ 2015, ທີ່ ກະຊວງການຕ່າງປະເທດ ໄດ້ຈັດກອງປະຊຸມທາບທາມບຸກຄະລາກອນ ທີ່ຈະລົງຮັບສະໝັກເລືອກຕັ້ງເຂົ້າໃນຄະນະບໍລິຫານງານສູນກາງສະຫະພັນແມ່ຍິງລາວ ຊຸດທີVII (ຮອບທີ II), ໂດຍການເປັນປະທານຂອງ ສະຫາຍ ນາງ ພິມພາ ແກ້ວມີໄຊ, ປະທານຄະນະບໍລິຫານງານ ສະຫະພັນແມ່ຍິງ ກະຊວງການຕ່າງປະເທດ ແລະ ຄະນະພົວພັນຕ່າງປະເທດສູນກາງພັກ; ເປັນກຽດເຂົ້າຮ່ວມຂອງ ສະຫາຍ ດຣ ນາງ ສູນທອນ ໄຊຍະຈັກ,ກໍາມະການສູນກາງພັກ, ເລຂາຄະນະພັກ ຫົວຫນ້າຄະນະພົວພັນຕ່າງປະເທດ; ຄະນະຫົວໜ້າໜ່ວຍແມ່ຍິງ ຈາກບັນດາກົມຕ່າງໆຂອງກະຊວງ ຕປທ ແລະ ຄຕພ; ຄະນະນໍາເພດຍິງຂັ້ນພະແນກ ຂື້ນໄປ ແລະ ສະມາຊິກເພດຍິງ ລະດັບວິຊາສະເພາະຊັ້ນປະລິນຍາໂທຂື້ນໄປ ເຂົ້າຮ່ວມທັງໝົດ 100 ກວ່າ ສະຫາຍ.
ໃນວັນທີ 21 ສິງຫາ 2015, ທີ່ເດີ່ນຕີດອກປີກໄກ່ສູນກາງຊາວໜຸ່ມ, ໄດ້ມີການຈັດການແຂ່ງຂັນ ກິລາຕີດອກປີກໄກ່ ຊາວຫນຸ່ມກະຊວງການຕ່າງປະເທດ ແລະ ຄະນະພົວພັນຕ່າງປະເທດສູນກາງ ພັກ ຊິງຂັນທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ເພື່ອຂໍ່າ ນັບຮັບຕ້ອນກອງປະຊຸມໃຫຍ່ ຄັ້ງທີ III ຂອງອົງຄະນະພັກກະຊວງການຕ່າງປະເທດ, ແລະ ວັນ ການທູດລາວ ຄົບຮອບ 70 ປີ. ໂດຍການເຂົ້າຮ່ວມຂອງ ສະຫາຍ ອານຸພາບ ວົງໜໍ່ແກ້ວ, ເລຂາ ຄະນະບໍລິຫານງານຊາວໜຸ່ມ ກະຊວງການຕ່າງປະເທດ ແລະ ຄຕພ ແລະ ມີບັນດາສະຫາຍ ສະມາຊິກຊາວໜຸ່ມ ກະຊວງ ຕປທ ແລະ ຄຕພ ເຂົ້າຮ່ວມຢ່າງພ້ອມພຽງ.